बहुत जिद्दी हूं मैं : कंगना  
कंगना रानाउत को यह स्वीकार करने में कोई हिचकिचाहट नहीं है कि वह बहुत जिद्दी हैं और कभी अपनी गलतियां नहीं मानतीं।
अभिनेत्री कंगना रानाउत को यह स्वीकार करने में कोई हिचकिचाहट नहीं है कि वह बहुत जिद्दी हैं और कभी भी अपनी गलतियां नहीं मानतीं। उन्होंने यूटीवी स्टार्स के शो 'लिव माई लाइफ' में स्वीकार किया, "मैं अपनी गलतियां स्वीकार नहीं करती। मैं कभी नहीं कहती कि मैं गलत हूं, यदि मुझे फांसी पर लटका दिया जाए तो भी मैं अपनी गलती नहीं स्वीकार करती।" कंगना फिल्म निर्माताओं के साथ अपने रिश्तों और झगड़ों को लेकर हमेशा सुर्खियों में बनी रहती हैं, लेकिन इसका उनके काम या करियर पर कोई प्रभाव नहीं पड़ता। उन्होंने 'गैंग्स्टर- ए लव स्टोरी' और 'तनु वेड्स मनु' जैसी फिल्मों में अभिनय किया है। उन्हें 'फैशन' में अभिनय के लिए राष्ट्रीय पुरस्कार भी मिला था। साल 2012 में उनकी 'देर इश्किया', 'क्रिश 2', 'तनु वेड्स मनु 2' और प्रियदर्शन की 'तेज' फिल्में प्रदर्शित होनी हैं।